Musikant rand glo City Power-werker aanChicco Twala (Foto: Chicco Twala Fan Club/Facebook) Die musikant Ernest “Chicco” Twala (58) het Dinsdag in die Randburg-landdroshof verskyn op aanklag van aanranding en dat hy iets, wat soos ŉ vuurwapen lyk, gerig het. Phindi Mjonondwane, woordvoerder van die Nasionale Vervolgingsgesag (NVG), sê die voorval het Maandag by Bloubosrand, ŉ woonbuurt in die noordweste van Johannesburg, plaasgevind. “Twee City Power-werknemers het reageer op ŉ kragonderbreking in die gebied. Met hul aankoms moes hulle die kragtoevoer afskakel en dit is toe dat Twala na bewering op een afgestorm het, hom gewurg en ŉ voorwerp op hom gerig het wat soos ŉ vuurwapen gelyk het.” Twala is vrygelaat op borgtog van R2 000 en moet op 26 Augustus weer in die hof verskyn. Die ondersoek in die saak duur voort. Twala het al saam met verskeie bekende kunstenaars gewerk, insluitend Brenda Fassie. Hy was in die 1970’s onder andere deel van Sipho “Hotstix” Mabuse se Harari-musiekgroep. Van sy liedjies is opgeneem in Disney se Lion King II-fliek.